Diari Oficial de la Generalitat Valenciana


Sumari del DOGV 6690, del 12-01-2012 (2011/13120)

Renúncia a la subscripció del contracte de subministrament i instal·lació d'un centre de mecanització universal de cinc eixos simultanis per a metall, per al taller de CNC metall del Centre Integrat Públic de FP de Catarroja. Expedient número CNMY11/1C/46.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6690

Data del DOGV
:   12-01-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/13897


Data del document
:   02-11-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * contracte de subministraments
    * adjudicació de contracte administratiu

Renúncia a la subscripció del contracte de subministrament i instal·lació d'un centre de mecanització universal de cinc eixos simultanis per a metall, per al taller de CNC metall del Centre Integrat Públic de FP de Catarroja. Expedient número CNMY11/1C/46. [2011/13270]  
Vist l'expedient de contractació del subministrament i instal·lació d'un centre de mecanització universal de cinc eixos simultanis per a metall, per al taller de CNC metall del Centre Integrat Públic de FP de Catarroja, i tenint en compte els següents  
  
Antecedents de fet  
  
Primer. En data 28 de juliol de 2011 es va aprovar l'expedient de contractació i el gasto corresponent, autoritzant l'obertura del procediment obert per a la seua adjudicació.  
  
Segon. La licitació per a la presentació d'ofertes per les empreses interessades es va publicar en el Diari Oficial de la Comunitat Valenciana número 6615, de 23 de setembre de 2011, i va finalitzar el termini de presentació d'ofertes el dia 8 d'octubre de 2011.  
  
Tercer. En data 17 d'octubre de 2011 es va procedir a l'obertura dels sobres 1 comprensius de la documentació administrativa de les tres empreses que van presentar oferta per a participar en el present procediment de contractació dins del termini i la forma escaient.  
  
Quart. En data 20 d'octubre de 2011 la Direcció General de Formació i Qualificació Professional proposa la renúncia a la celebració del present contracte per motius econòmics i d'interés públic.  
  
  
Quint. No ha recaigut en el present procediment una resolució d'adjudicació.  
  
Consideracions jurídiques  
  
Primera. L'article 194 de la Llei 30/2007, de 30 d'octubre, de Contractes del Sector Públic (LCSP), establix que l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar la seua resolució i determinar els efectes d'esta».  
  
  
Segona. Segons el que establix l'article 139.1 LCSP, en el cas en què l'òrgan de contractació renuncie a subscriure un contracte per al qual haja efectuat la corresponent convocatòria, ho notificarà als candidats o licitadors.  
Per la seua banda, l'apartat 2 de l'esmentat article 139, disposa que la renúncia a la celebració del contracte només podrà ser acordat per l'òrgan de contractació abans de l'adjudicació.  
I segons l'apartat 3 de l'esmentat article, «només podrà renunciar-se a la subscripció del contracte per raons d'interés públic degudament justificades en l'expedient».  
  
Tercera. Fent ús de les facultats que em conferix l'article 28 de la Llei 5/1983, de 30 de desembre del Consell, resolc:  
  
Primer  
Aprovar la renúncia a la celebració del contracte CNMY11/1C/46, subministrament i instal·lació d'un centre de mecanització universal de cinc eixos simultanis per a metall, per al taller de CNC metall del Centre Integrat Públic de FP de Catarroja.  
  
Segon  
Desafectar la quantitat retinguda mitjançant resolució de 28 de juliol de 2011, amb càrrec a l'exercici pressupostari 2011, segons es detalla a continuació:  
  
  
  
Tercer  
Que es procedisca a arxivar l'esmentat expedient de contractació.  
  
  
Quart  
Disposar que es publique la present resolució en el Diari Oficial de la Comunitat Valenciana.  
  
Notifiqueu esta resolució als interessats, advertint-los que posa fi a la via administrativa i que podrà formular-se contra esta un recurs potestatiu de reposició, davant del conseller, en el termini d'un mes, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, d'acord amb el que disposen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.   
  
Tot això sense perjuí que el recurrent utilitze qualsevol altra via que considere oportuna.  
  
València, 2 de novembre de 2011.- El conseller d'Educació, Formació i Ocupació, p. d. f. (R 01.09.2011), el secretari autonòmic de Formació i Ocupació: Román Ceballos Sancho.